Az iraki erők elfoglalták a fallúdzsai kórházat az Iszlám Államtól
Az aknákat is felszedték a városban.
Az iraki hadsereg megszerezte az ellenőrzést Fallúdzsa legfontosabb kórháza fölött, és felszedték az aknákat is, miután a város legnagyobb részéről kisöpörték az Iszlám Állam harcosait.

A harcok még nem értek véget, amerikai és iraki harci gépek támadják a dzsihádisták állásait és mesterlövészeit. Az iraki katonák attól tartottak, hogy ellenségeik élő pajzsként használják majd a kórház betegeit, de amikor megrohanták az épületet, senkit nem találtak bent. Az épületen felhúzták az iraki zászlót.

Az iraki különleges erők pénteken hatoltak be Fallúdzsába, azután, hogy hetekig küzdöttek az Iszlám Állammal a város körül. (AP)
irak